text: 40.000 gratis is til koldingenserne
  08 april 2016 kl. 12.26
  Koldingenserne kunne i dag nyde en iskold fristelse. I dag blev der nemlig delt 40.000 gratis is ud i Kolding.
  Fredag kl. 15:00 kommer en lastbil fra Premier Is fyldt op med hele 40.000 is forbi Akseltorv i Kolding. De 40.000 is bliver delt ud til alle og enhver, der har smag for noget koldt og sødt – og isene er helt gratis.
  Alle de isglade mennesker fra Kolding kan takke Ann Køhrsen for de gratis is. Hun vandt nemlig en konkurrence på Facebook, hvor man skulle sende et billede af noget, man forbinder med sommeren. Ann Køhrsen sendte et billede ind af dragefestivalen på Fanø.
  - Flere af mine venner troede, at det var aprilsnar, da jeg inviterede dem til at komme og få nogle af de 40.000 is, siger Ann Køhrsen til TV SYD.
  
  